**Úthlutunarrelgur Styrktarsjóðs Umhyggju félags langveikra barna**

Tilgangur sjóðsins er að styrkja fjölskyldur langveikra barna með fjárframlagi, þegar fjárhagserfiðleika má rekja til veikinda viðkomandi barns.

Heimilt er að veita útfarastyrki vegna andláts langveikra barna.

Fjölskyldur sem ekki hafa aðgang að öðrum styrktarsjóðum foreldrafélaga langveikra barna, skulu njóta forgangs að styrkjum úr sjóðnum.

Fjölskyldur geta að öllu jöfnu sótt um styrki tvisvar áður en barnið verður 18 ára og skulu að minnsta kosti líða 12 mánuðir á milli úthlutunar.  Afgreiðslutími er hámark 6 vikur. Læknisvottorð þarf að fylgja umsókn.

Styrkir sem veittir eru úr Styrktarsjóði Umhyggju eru ætlaðir fjölskyldum sem eru félagsmenn í aðildarfélögum Umhyggju. Stjórn Styrktarsjóðsins er þó heimilt að veita undanþágur styrkumsóknum fjölskyldna barna með *alvarlega sjúkdóma og miklar stuðningsþarfir* sem ekki eiga heima í aðildarfélögum Umhyggju. Í þeim tilvikum er skilyrði að um beina félagsmenn í Umhyggju sé að ræða og er hver umsókn metin á einstaklingsgrundvelli út frá þeim gögnum sem berast.

Einnig er heimilt að veita styrki úr sjóðnum til verkefna fagfólks sem unnin eru í þágu langveikra barna og fjölskyldna þeirra.

Upphæð styrks árið 2020: kr.750.000

Upphæð útfararstyrks árið 2020: kr.350.000

**Stjórn Styrktarsjóðs Umhyggju félags langveikra barna, október 2020.**